115 వెనకబడిన జిల్లాల్లో ఏర్పాటున్యూఢిల్లీ, నవంబరు 22 (ఆంధ్రజ్యోతి): గ్రామీణ మహిళల సాధికారత కోసం కేంద్ర ప్రభుత్వం కొత్త గా ‘మహిళా శక్తి కేంద్రాలు’ పథకం అమలుకు ఆమోదం తెలిపింది. దేశవ్యాప్తంగా అత్యంత వెనకబడిన 115 జిల్లాల్లో ఈ కేంద్రాలను ఏర్పాటు చేస్తారు. మహిళా శక్తి కేంద్రాల ద్వారా గ్రామీణ మహిళల్లో ఉపాధి, నైపుణ్యాల అభివృద్ధి, డిజిటల్ అక్షరాస్యత, ఆరోగ్యం, పౌష్ఠికాహారంపై అవగాహన కల్పిస్తారు. 115 వెనకబడిన జిల్లాల్లో బ్లాకు స్థాయిలో 920 మహిళా శక్తి కేంద్రాల ఏర్పాటుకు బుధవారమిక్కడ ప్రధాని మోదీ అధ్యక్షతన సమావేశమైన కేంద్రకేబినెట్ ఆమోదం తెలిపింది. మరోవైపు బేటీ బచావో-బేటీ పడావోపై కార్యక్రమాన్ని 640 జిల్లాలకు విస్తరించేందుకు కూడా ఆమోదముద్ర వేసింది.15వ ఆర్థిక సంఘం ఏర్పాటుకు కేబినెట్ గ్రీన్ సిగ్నల్ ఇచ్చింది. దేశంలో పన్ను ఆదాయ వనరుల లభ్యతను అంచనా వేయడంతో పాటు వాటిని రాష్ట్రాలకు పంపిణీ చేసే విధివిధానాలు సూచించేందుకు ఆర్థిక సంఘాన్ని ఏర్పాటు చేస్తారు.కమిషన్ విధివిధానాలు, సభ్యులు తదితర అంశాలను వివరిస్తూ త్వరలో కేంద్రం నోటిఫికేషన్ జారీ చేయనుంది. నూతన కమిషన్ రెండేళ్లలో సిఫారసుల నివేదికను అందిస్తుందని కేంద్ర ఆర్థిక మంత్రి ఆరుణ్ జైట్లీ అన్నారు. 14వ ఆర్థిక సంఘం సిఫారసులు 2020 ఏప్రిల్ 1 వరకు అమల్లో ఉంటాయి.వెనకబడిన జిల్లాల అభివృద్ధి కోసం సీనియర్ ఐఏఎస్ అధికారులను ఇన్చార్జులుగా నియమించింది.
115 venakabadina jillaallo erpatunyudilly, navambaru 22 (aandhrajyoti): graameena mahilala saadhikaarata kosam kendra prabhutvam kotta gaa ‘mahila sakti kendraalu’ pathakam amaluku aamodam telipindi. desavyaaptamgaa atyanta venakabadina 115 jillaallo ee kendraalanu erpaatu chestaaru. mahila sakti kendrala dwara graameena mahilallo upaadhi, naipunyaala abhivruddhi, disital aksharaasyata, aarogyam, poushtikaahaarampai avagaahana kalpistaaru. 115 venakabadina jillaallo blaaku sthaayilo 920 mahila sakti kendrala erpaatuku budhavaramikkada pradhaani modii adhyakshatana samavesamaina kendrakebinet aamodam telipindi. marovaipu baty bachavo-baty padavopai kaaryakramaanni 640 jillalaku vistarinchenduku kuudaa aamodamudra vesindi.15va aardhika sangham erpaatuku kabinet green signal ichindi. desamlo pannu aadaaya vanarula labhyatanu anchana veyadamtho paatu vaatini rashtralaku pampinee chese vidhividhaanaalu soochinchenduku aardhika sanghaanni erpaatu chestaaru.kamishan vidhividhaanaalu, sabhyulu taditara amsaalanu vivaristuu twaralo kendram notification jaarii cheyanundi. noothana kamishan rendellalo sifaarasula nivedikanu andistundani kendra aardhika mantri aarun jaitley annaru. 14va aardhika sangham sifaarasulu 2020 epril 1 varaku amallo untaayi.venakabadina jillala abhivruddhi kosam seanier ias adhikaarulanu inchaarjulugaa niyaminchindi.